b'\n_START_ARTICLE_\nSkladenjska podstava\n_START_PARAGRAPH_\nSkladenjska podstava (SPo) je besedna zveza, katere predmetno in slovni\xc4\x8dnopomenske sestavine so pretvorljive v tvorjenko. Besedna zveza mora biti pomensko precej splo\xc5\xa1na in slovni\xc4\x8dno preprosta. Vsebovati mora samo tiste prvine, ki jih nato vsebuje tvorjena beseda. _NEWLINE_V slovenskem skladenjskem besedotvorju je Ada Vidovi\xc4\x8d Muha prva utemeljila termin skladenjska podstava in ga podala kot primernej\xc5\xa1ega od termina govorna podstava Jo\xc5\xbeeta Topori\xc5\xa1i\xc4\x8da. _NEWLINE_Skladenjsko podstavo deli na priredno, ki sestoji iz ve\xc4\x8d jeder (ruski in slovenski \xe2\x86\x90 rusko-slovenski), in na podredno, ki je sestavljena iz jedra in dolo\xc4\x8dila (to, s \xc4\x8dimer se dviga \xe2\x86\x90 dvigalo).'